Drie sterf ná bakkie rol | Maroela Media
Drie sterf ná bakkie rol
Drie mense is dood en een man veg vir sy lewe nadat 'n voertuig Saterdagmiddag naby Bethlehem in die Vrystaat gerol het.
Volgens Chris Botha, 'n woordvoerder van Netcare 911, het die voorval omstreeks 17:30 op die Wardenpad plaasgevind. "Dit wil voorkom of 'n Corsa-bakkie beheer verloor en gerol het. Die wrak het in 'n veld tot stilstand gekom nadat die passasiers uit die voertuig geslinger is," het Botha gesê.
Paramedici het drie mense op die toneel dood verklaar. "Een man is aan die kant van die pad aangetref met erge beserings. Hy is op die toneel behandel en in 'n kritieke toestand na 'n nabygeleë hospitaal geneem vir verdere behandeling."